Nemunaičio herbas

Nemunaičio herbas – pagrindinis Nemunaičio miestelio ir Nemunaičio seniūnijos (Alytaus rajono savivaldybė) heraldikos atributas.

 Aprašas 

Herbo mėlyname lauke (papėdė žalia) vaizduojamas šv. Kazimieras, dešinėje rankoje laikantis auksinį kryžių, kairėje – žalią lelijos šakelę su trimis sidabriniais žiedais. Šventasis dėvi raudonus marškinius ir apsiaustą, papuoštą šermuonėlio kailiu, ant galvos – raudona su auksiniais lankais Lietuvos kunigaikščių karūna. Veidas ir rankos natūralios spalvos, plaukai juodi, apavas auksinis.Heraldika. Arsa.lt (tikrinta 2025-08-29).

 Simbolika 

Nemunaitis gavo šv. Kazimiero atvaizdą herbe, kadangi 1792 m. suteikiant herbą buvo ką tik atšvęsta šv. Kazimiero šventė. Šventasis turėjo saugoti naująjį miestą ir kraštą nuo nelaimių.

 Istorija 

Istorinis herbas patvirtintas 1792 m. kovo 19 d., kai ATR valdovas Stanislovas Poniatovskis Nemunaičiui suteikė Magdeburgo teises ir herbą privilegija Nr. 39.Nemunaičio herbas privilegijoje. Archyvai.lt (tikrinta 2011-01-30). Netrukus istorinių negandų metu savivalda ir herbas buvo panaikinti.Istorinės Nemunaičio seniūnijos vietos. Bendruomeniukrastotyra.lt (tikrinta 2025-08-29).Nemunaitis. Alytusinfo.lt (tikrinta 2025-08-29).

1999 m. lapkričio 10 d. naująjį herbą dekretu Nr. 661 patvirtino prezidentas Valdas Adamkus. Herbo etalono autorius – dailininkas Juozas Galkus.

 Šaltiniai 

Herb
Kategorija:1999 m. patvirtinti Lietuvos gyvenviečių herbai
Kategorija:Alytaus rajono savivaldybės gyvenviečių herbai
Kategorija:Lietuvos miestelių herbai